આણંદમાં યુવકે યુવતી પર પેટ્રોલ છાંટી તેને સળગાવવાનો પ્રયાસ કર્યો હતો. મૂળ સુરેન્દ્રનગરનો યુવક દિવ્યકાન્ત વાઘેલા થોડા સમયથી નવસારીની અને આણંદમાં રહી અભ્યાસ કરતી યુવતી જોડે પરિચયમાં આવ્યો હતો અને તેને મળવા બોલાવી હતી. જોકે વાતચીત દરમિયાન યુવતીએ જવાનું કહેતા યુવકે કહ્યું હતું કે "તું મારી ના થઈ તો કોઈની નહીં થવા દઉં કહી" યુવતી ઉપર પેટ્રોલ છાંટીને અને ત્યાર બાદ ગળા પર ચાકુ ફેરવી યુવતીને મારવાની કોશિષ કરી હતી. જોકે એક બાઈકચાલકે મદદ કરતા યુવતીને નજીકની ખાનગી હોસ્પિટલમાં દાખલ કરવામાં આવી હતી. જે બાદ તેણે આણંદ શહેર પોલીસ સ્ટેશને ફરિયાદ નોંધાવતા પોલીસે યુવક વિરુદ્ધ કલમ 324 હેઠળ ફરિયાદ નોંધી તેની ધરપકડ કરી હતી.